Euroopan parlamentin päätöslauselma esityksestä Euroopan unionin lisätalousarvioksi nro 7 varainhoitovuodeksi 2004, Pääluokka III — Komissio (11041/2004 — C6-0108/2004 — 2004/2039(BUD))



Virallinen lehti nro 140 E , 09/06/2005 s. 0047 - 0048



P6_TA(2004)0002 Lisätalousarvioesitys nro 7/2004 Euroopan parlamentin päätöslauselma esityksestä Euroopan unionin lisätalousarvioksi nro 7 varainhoitovuodeksi 2004, Pääluokka III — Komissio (11041/2004 — C6-0108/2004 — 2004/2039(BUD)) Euroopan parlamentti, joka - ottaa huomioon EY:n perustamissopimuksen ja erityisesti sen 272 artiklan 4 kohdan toiseksi viimeisen alakohdan, - ottaa huomioon Euratomin perustamissopimuksen ja erityisesti sen 177 artiklan, - ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 [1] ja erityisesti sen 37 ja 38 artiklan, - ottaa huomioon 18. joulukuuta 2003 lopullisesti vahvistetun Euroopan unionin yleisen talousarvion varainhoitovuodeksi 2004 [2], sellaisena kuin se on mukautettuna Euroopan unionin laajentumiseen [3], - ottaa huomioon talousarviota koskevasta kurinalaisuudesta ja talousarviomenettelyn parantamisesta 6. toukokuuta 1999 tehdyn Euroopan parlamentin, neuvoston ja komission välisen toimielinten sopimuksen [4], - ottaa huomioon komission 12. toukokuuta 2004 esittelemän alustavan lisätalousarvioesityksen nro 7 vuoden 2004 talousarvioon (SEC(2004)0593), - ottaa huomioon neuvoston 16. heinäkuuta 2004 hyväksymän esityksen Euroopan unionin lisätalousarvioksi nro 7 varainhoitovuodeksi 2004 (11041/2004 — C6-0108/2004), - ottaa huomioon työjärjestyksen 69 artiklan ja liitteen IV, - ottaa huomioon budjettivaliokunnan mietinnön (A6-0004/2004), A. ottaa huomioon, että lisätalousarvioesityksellä nro 7/2004 pyritään ottamaan vuoden 2004 talousarvioon varainhoitovuoden 2003 ylijäämä, joka oli 5470 miljoonaa euroa, B. ottaa huomioon, että tämä ylijäämä koostuu useista tekijöistä, joista tärkein oli määrärahojen ennakoitua vähäisempi käyttö (4729 miljoonaa euroa), C. ottaa huomioon, että toteutuman ja vuoden 2003 alkuperäisen talousarvion välinen ero oli jälleen kerran suurin rakennerahastoissa, joista jäi jäljelle 3134 miljoonaa euroa, D. ottaa huomioon, että varojen käyttö on tehostunut maataloudessa, koheesiorahastossa, Euroopan laajuisissa verkoissa, ulkoisissa toimissa ja hallinnossa, E. ottaa huomioon, että sisäisten politiikkojen alalla varojen käyttöprosentti on kaiken kaikkiaan noussut, vaikkakin määrärahoja jäi käyttämättä 159 miljoonaa euroa; 1. on tyytymätön vuoden 2003 talousarviosta vielä jääneeseen 5470 miljoonan euron ylijäämään; 2. muistuttaa, että sen lisäksi vuoden 2003 talousarviosta leikattiin aiemmin jo 5000 miljoonaa euroa lisätalousarviolla nro 6/2003, koska rakennerahastojen maksut oli huomattavasti yliarvioitu; panee merkille, että jäsenvaltioiden osuuksia EU:n talousarvion rahoittamisesta on näin ollen jo pienennetty kyseisellä summalla; huomauttaa, että käyttämättä jääneistä määristä johtuva vuoden 2003 talousarvion todellinen ylijäämä on siis lähes 10500 miljoonaa euroa; 3. on erittäin pahoillaan siitä, että viime vuosien myönteinen kehitys — ylijäämä, joka oli 15000 miljoonaa euroa vuonna 2001, laski 7000 miljoonaan euroon vuonna 2002 — on nyt päättynyt; 4. hyväksyy neuvoston esityksen lisätalousarvioksi nro 7/2004 sellaisenaan; 5. kehottaa puhemiestä välittämään tämän päätöslauselman neuvostolle ja komissiolle. [1] EYVL L 248, 16.9.2002, s. 1. [2] EUVL L 53, 23.2.2004. [3] EUVL C 105, 30.4.2004, s. 9. [4] EYVL C 172, 18.6.1999, s. 1, sopimus sellaisena kuin se on muutettuna päätöksellä 2003/429/EY (EUVL L 147, 14.6.2003, s. 25). --------------------------------------------------